திருகோணமலை தேர்தல் மாவட்டம்

திருகோணமலை தேர்தல் மாவட்டம் (Trincomalee Electoral District) என்பது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இத்தேர்தல் மாவட்டம் கிழக்கு மாகாணத்தின் திருகோணமலை நிருவாக மாவட்டத்தை மட்டும் உள்ளடக்கிய தேர்தல் நோக்கங்களுக்கான ஒரு அலகாகும். 225 உறுப்பினர்களைக் கொண்ட இலங்கை நாடாளுமன்றத்திற்கு இம்மாவட்டத்தில் இருந்து தற்போது 4 உறுப்பினர்கள் தெரிவு செய்யப்படுகிறார்கள். 2010 ஆம் ஆண்டு இத்தேர்தல் மாவட்டத்தில் 246,890 வாக்காளர்கள் பதிவு செய்யப்பட்டிருந்தனர்.

தேர்தல் தொகுதிகள்
திருகோணமலை தேர்தல் மாவட்டத்தில் அமைந்துள்ள தேர்தல் தொகுதிகள்:
 மூதூர் தேர்தல் தொகுதி
 சேருவில தேர்தல் தொகுதி
 திருகோணமலை தேர்தல் தொகுதி

2010 நாடாளுமன்றத் தேர்தல்
2010 ஏப்ரல் 8 ஆம் நாள் இடம்பெற்ற 2010 இலங்கை நாடாளுமன்றத் தேர்தலில் திருகோணமலை மாவட்டத்துக்கான முடிவுகள்:

பின்வருவோர் தேர்ந்தெடுக்கப்பட்டனர்: இரா. சம்பந்தன் (ததேகூ-இதக), 24,488 விருப்புவாக்குகள் (விவா); எம். எஸ். தௌஃபீக் (ஐதேமு-முகா), 23,588 pv; சுசந்த புஞ்சிநிலமே (ஐமசுகூ), 22,820 விவா; எம்.கே.ஏ.எஸ்.குணவர்தன (ஐமசுகூ), 19,734 விவா.

2004 நாடாளுமன்றத் தேர்தல்
2004 ஏப்ரல் 2 இல் நடந்த 13வது நாடாளுமன்றத் தேர்தல் முடிவுகள்:

பின்வருவோர் தேர்ந்தெடுக்கப்பட்டனர்: இரா. சம்பந்தன் (இதக), 47,735 வாக்குகள்; க. துரைரத்தினசிங்கம் (இதக), 34,773; நஜீப் அப்துல் மஜீத் (முகா), 26,948; ஜெயந்தா விஜேசேகர (சுக), 19,983.

நஜீப் அப்துல் மஜீத் 2004 மே 30 சிறீலங்கா முஸ்லிம் காங்கிரசு கட்சியில் இருந்து விலத்தப்பட்டார். அவர பின்னர் ஐக்கிய மக்கள் சுதந்திரக் கூட்டணியில் இணைந்தார்.

மேற்கோள்கள்

இலங்கையின் தேர்தல் மாவட்டங்கள்
திருகோணமலை மாவட்டம்